Skytingen på Grønland skaper uro i miljøet

- Det virker som om kvinnen var godt kjent i miljøet på Grønland. Flere visste at hun hadde psykiske problemer, sier Ubah A. Aden.

20. sep. 2015 20:40 Sist oppdatert 27. juli 2016

Mange somaliere sitter igjen med spørsmål om hvorfor kvinnen i slutten av 30-årene ble skutt av politiet fredag ettermiddag.

Ubah A. Aden sitter i Oslo bystyre for Arbeiderpartiet. Rent tilfeldig var hun like ved der en liten gutt skal ha blitt angrepet av en kvinne med kniv. Kvinnen ble skutt i magen av politiet. Hun var sammen med sine sønner i en frisørsalong bare noen meter unna. Aden kom til åstedet etter kort tid, og har fulgt med på sosiale medier i helgen der mange diskuterer saken.

Les om det som hendte her

-Forsto kvinnen hva som skjedde, spør Ubah A. Aden, bystyremedlem for Arbeiderpartiet i Oslo. e-mail

- Mange snakker om det som skjedde, de er opptatt av hendelsen, og hvordan politiet håndterte det hele. Mange skriver om dette på sosiale medier, sier Aden.

Hun tror mange opplever at det som skjedde var et uhell, men at mange synes det er urettferdig.

- Ble det brukt tolk? Var situasjonen så farlig at politiet måtte skyte? Var det virkelig barn i nærheten? Nå er vi opptatt av at sannheten kommer frem, sier hun.

Mange venter på svar om hva som skjedde da en kvinne ble skutt på Grønland fredag. e-mail

- Mange føler seg misforstått

Aftenposten har snakket med en ung, norsksomalisk jente som er vokst opp i Norge. Hun studerer, og har kontakt med det norsksomaliske miljøet.

Hun sier det er uro i miljøet nå:

- Jeg tror dette vil føre til at færre vil stole på politiet. Mange i miljøet føler seg misforstått. De er oppgitt og sier: – Se, politiet lyver. Vi blir ikke hørt uansett.

Hun er bekymret over at politiet har fått våpen og tror at dette vil føre til at flere sivile også vil bevæpne seg.

Mange rykter

Aden tror folk er sinte fordi de mente politiet kunne håndtert situasjonen annerledes. De er opptatt av rettferdighet.

- Det fremkommer i debatt på sosiale medier at mange mener at politiet kunne forsøkt å berolige kvinnen. Noen lurer på om hun i det hele tatt forsto det politiet sa før hun ble skutt.

Ifølge Aden skal det vært noen som tilbød seg å snakke med kvinnen for politiet, men at det ikke ble gjort.

- Men det er mange rykter som går nå. Alle er spente på hva som kommer frem, sier hun.

Image-1_doc6mb4x13hguxlxjy62hf-fG2uzAfuAa.jpg e-mail

- Kunne gått skikkelig galt

Guttens far og gutten skal ha vært på besøk hos farmoren sin. Faren forteller til VG at alt gikk svært fort og at han ikke helt forsto hva som skjedde med en gang.

- Hadde det ikke vært for politimannen kunne det gått skikkelig galt med sønnen min, men samtidig lurer jeg på om han var nødt til å bruke pistol. Hadde han bommet bare litt ville han truffet sønnen min, sier faren til åtteåringen.

Åtteåringen preget

8-åringen som var involvert i hendelsen på Grønland fredag, er sterkt preget av det som skjedde.

Marius Dietrichsson er oppnevnt som åtteåringens bistandsadvokat.

- Han er tydelig preget av hendelsen. Han har oppfattet det som fant sted som en «liv eller død-situasjon», og det har beveget ham i ettertid, sier Dietrichsson.

- Må avhøres raskt

Gutten er ennå ikke avhørt av politiet. Det vil sannsynligvis skje i dag. Avhøret vil bli ledet av en dommer, grunnet barnets lave alder.

- Akkurat detaljene i hva han har opplevd, kan jeg ikke gå inn i før dette er avklart, sier Dietrichsson.

Kvinnen som skal ha forsøkt å angripe ham, ble ikke avhørt i går på grunn av helsetilstanden.

Politiadvokat Lars Reinhold-Østbye i Follo politidistrikt sier de har avhørt en rekke vitner til hendelsen.

- Vi begynner å få et bilde av hva som har skjedd, men vi er fortsatt i innledningsfasen. Vi kommer ikke til å gå ut med hva vitner har forklart, blant annet for å sikre at andres forklaringer ikke blir påvirket, sier Reinholdt-Østbye.